কারাগার (ওয়েব ধারাবাহিক)
কারাগার সৈয়দ আহমেদ শাওকী পরিচালিত একটি বাংলা রোমাঞ্চকর ওয়েব ধারাবাহিক। ভারতীয় বাংলা ওটিটি প্ল্যাটফর্ম হইচইয়ে ২০২২ সালের ১৮ আগস্ট থেকে এটি স্ট্রিমিং শুরু হয়। ২০২১ সালে হইচই তাদের আসন্ন নতুন পাঁচটি ওয়েব সিরিজ ঘোষণা করে, কারাগার সেগুলোর মধ্যে অন্যতম। বাংলাদেশের পটভূমিতে নির্মিত এই ধারাবাহিকটিতে প্রধান চরিত্রে রয়েছেন চঞ্চল চৌধুরী, আফজাল হোসেন, ইন্তেখাব দিনার, বিজরী বরকতুল্লাহ, তাসনিয়া ফারিণ, এফ এস নাঈম, এ কে আজাদ সেতু। এটি তাকদীর (২০২০)-এর পর শাওকী ও চঞ্চল জুটির দ্বিতীয় ওয়েব ধারাবাহিক।